
Către,

BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra propunerii legislative privind completarea art.5 al Ordonanţei de Guvern nr.70/2002 privind administrarea unităţilor sanitare publice de interes judeţean şi local, trimisă Comisiei pentru administraţie publică şi amenajarea teritoriului şi Comisiei pentru sănătate şi familie pentru examinare pe fond, în procedură obişnuită cu adresa nr. Plx. 247 din 23 aprilie 2018.
       PREŞEDINTE


                 PREŞEDINTE


        Florin - Claudiu ROMAN
                  Conf.dr.Florin BUICU

rAPORT COMUN
asupra propunerii legislative privind completarea art.5 al Ordonanţei de Guvern nr.70/2002 privind administrarea unităţilor sanitare publice de interes judeţean şi local 
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului şi Comisia pentru sănătate şi familie au fost sesizate spre dezbatere în fond, în procedură obişnuită asupra propunerii legislative privind completarea art.5 al Ordonanţei de Guvern nr.70/2002 privind administrarea unităţilor sanitare publice de interes judeţean şi local, transmisă cu adresa nr. Plx.247 din 23 aprilie 2018 şi înregistrată cu nr.4c-6/198 din 24 aprilie 2018, respectiv nr.4c-8/204 din 24 aprilie 2018.
Senatul, în calitate de primă Cameră sesizată, a respins propunerea legislativă în şedinţa din 18 aprilie 2018 .

Camera Deputaţilor este Cameră decizională, potrivit prevederilor art.75 alineatele (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport  comun, Comisiile  au avut în vedere:
· avizul favorabil al Consiliului Legislativ (nr.997/20.11.2017)
·  punctul de vedere negativ al Guvernului României                    ( nr.55/16.01.2018)
· punctul de vedere negativ al Ministerului Sănătăţii                     ( nr.FB 12808/12.12.2017)


Propunerea legislativă are ca obiect de reglementare completarea art.5 din Ordonanţa Guvernului nr.70/2002 privind administrarea unităţilor sanitare publice de interes judeţean şi local, în sensul reglementării posibilităţii trecerii unităţilor de asistenţă medico-sociale, înfiinţate prin hotărâri ale consiliilor locale din oraşele care au mai mult de 5000 de locuitori, în responsabilitatea administrativă şi financiară a consiliilor judeţene, dacă consiliile locale respective şi consiliile judeţene hotărăsc de comun acord acest lucru.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut iniţiativa legislativă în şedinţe separate.
Comisia pentru administraţie publică şi amenajarea teritoriului  şi-a desfăşurat lucrările în data de 15 mai 2018. Din numărul total de 24 membri ai comisiei  au participat la şedinţă 23 deputaţi.
La dezbateri a participat în conformitate cu prevederile art.55 din Regulamentul Camerei Deputaţilor, republicat,cu modificările şi completările ulterioare, în calitate de invitat, doamna Sirma Caraman, secretar de stat în cadrul Ministerului Dezvoltării Regionale şi Administraţiei Publice.

Comisia pentru sănătate şi familie  şi-a desfăşurat lucrările în data de 5 iunie 2018. Din numărul total de 18 membri ai comisiei  au participat la şedinţă 15 deputaţi.

La dezbateri a participat în conformitate cu prevederile art.55 din Regulamentul Camerei Deputaţilor, republicat,cu modificările şi completările ulterioare, în calitate de invitat, domnul Dan Dumitrescu, secretar de stat în cadrul Ministerului Sănătăţii.

În funcţie de obiectul şi conţinutul său, propunerea legislativă face parte din categoria legilor ordinare.
În urma dezbaterilor şi a opiniilor exprimate, membrii Comisiilor sesizate în fond au hotărât cu unanimitate de voturi respingerea propunerii legislative privind completarea art.5 al Ordonanţei de Guvern nr.70/2002 privind administrarea unităţilor sanitare publice de interes judeţean şi local, întrucât Guvernul României a adoptat Ordonanţa de urgenţă a Guvernului nr. 87/2017 pentru completarea art.5 din Ordonanţa Guvernului nr. 70/2002 privind administrarea unităţilor sanitare publice de interes judeţean şi local, publicată în Monitorul Oficial al României, Partea I, nr. 967 din 6 decembrie 2017, care are un obiect de reglementare similar, astfel încât această iniţiativă legislativă a rămas fară obiect.
	PREŞEDINTE

Florin - Claudiu ROMAN
	PREŞEDINTE 

Conf.dr. Florin BUICU



	SECRETAR,
Simona – Bucura OPRESCU
	SECRETAR, 

Dr. Vass Levente


     Sef serviciu, Sofia Chelaru                                                                                                                           

  Consilier parlamentar, Roxana Feraru                                                         Consilier parlamentar, Cristina Bologan    

